Downloaded from YTS.MX
Official YIFY movies site: YTS.MX
Να βεβαιωθώ ότι καταγράφονται όλα. Μισό λεπτό.
Έτοιμοι;
Εντάξει.
Ξεκίνα από το σημείο που θέλεις.
Από όπου νιώθεις άνετα,
και μετά θα προχωρήσουμε.
Εντάξει;
Πάρε μια βαθιά ανάσα, Τζένιφερ.
Και πες μου τι έγινε απόψε.
- Άμεση δράση. Τι... - Βοήθεια, σας παρακαλώ!
- Κυρία. - Οι γονείς μου!
Ηρεμήστε. Τι συμβαίνει;
Μπήκαν στο σπίτι μας και έκλεψαν όλα τα λεφτά.
Κυρία...
Οι γονείς μου ούρλιαζαν κάτω. Στείλτε βοήθεια!
Μετά άκουσα δύο πυροβολισμούς.
Η μαμά μου ούρλιαζε.
Της φώναξα.
Μετά πυροβόλησαν πάλι.
Με την ησυχία σου.
- Πού είστε; - Στην Άβενιου.
Στην οδό Άβενιου; Μπορείτε να μου πείτε πώς γράφεται;
Μπαμπά;
- Καλώ βοήθεια! - Κυρία, με ακούτε;
Εντάξει είμαι! Καλά είμαι!
Δεν είχαμε ξαναδεί τέτοια υπόθεση.
Δεν θα μπορούσα να φανταστώ τέτοια κατάσταση.
Άκουγα τον μπαμπά μου να φωνάζει στον δρόμο.
Του φώναζα, αλλά δεν ερχόταν μέσα.
Δεν ξέρω αν με άκουγε. Δεν ερχόταν μέσα.
Γρήγορα εξελίχθηκε σε κάτι που κανείς δεν περίμενε.
Μείνε εκεί που είσαι. Εντάξει;
Τζένιφερ;
Κάνε ό,τι καλύτερο μπορείς, δεδομένης της κατάστασης.
Είμαστε εδώ για να σε βοηθήσουμε.
Είσαι εντάξει;
Ξέρεις τι; Μην ανησυχείς.
Εννοώ, μαθαίνουμε.
Έκανες αυτό που έπρεπε, έτσι;
Αυτό είναι το σημαντικό.
ΑΥΤΟ ΠΟΥ ΕΚΑΝΕ Η ΤΖΕΝΙΦΕΡ
ΜΑΡΚΑΜ, ΟΝΤΑΡΙΟ
Είναι αργά. Έχω ξαπλώσει.
Έχω αποκοιμηθεί. Χτυπάει το τηλέφωνο.
Λέω "Μου κάνετε πλάκα".
Το Μάρκαμ είναι περιοχή με οικογένειες, με πολύ χαμηλή εγκληματικότητα.
Λιγότερη απ' ό,τι στον υπόλοιπο Καναδά.
Και μου λένε "Πυροβόλησαν δύο άτομα.
Είναι βίαιο έγκλημα.
Θα αναλάβεις την υπόθεση".
Το τηλεφώνημα έγινε στις 10:30 μ.μ. απόψε.
Έγινε από ένοικο του σπιτιού.
Είναι επιβεβαιωμένη ανθρωποκτονία. Υπάρχει ένας νεκρός.
Υπάρχει και δεύτερο θύμα, πυροβολήθηκε επίσης
και νοσηλεύεται.
Δεν γνωρίζω πολλά παραπάνω.
Προτεραιότητά μας ήταν να δούμε τι ακριβώς συνέβη μέσα στο σπίτι.
Επρόκειτο για βίαιο έγκλημα.
Υπήρχε μια νεκρή, η Μπικ Παν,
και ένας άντρας, ο Χαν Παν,
με τραύματα στο κρανίο.
Η οικογένεια Παν μετανάστευσε από το Βιετνάμ πριν χρόνια.
Τους περιγράφουν ως σκληρά εργαζόμενους,
και δεν υπάρχει κάτι
που εξηγεί γιατί έγιναν στόχος μιας τόσο αποτρόπαιης επίθεσης.
Αρχίζουμε να έχουμε νεότερα από το νοσοκομείο.
Ο Χαν μεταφέρθηκε εκεί με αεροδιακομιδή.
Είχε τραυματιστεί από σφαίρα στο μάτι.
Διαπέρασε το κρανίο του ως το σαγόνι και τον λαιμό του.
Ήταν σε τεχνητό κώμα.
Ανησυχούσαμε ότι ο Χαν Παν δεν θα επιβίωνε
και ότι θα είχαμε μόνο μία μάρτυρα.
Την κόρη του, την Τζένιφερ Παν.
1η ΗΜΕΡΑ 1η ΚΑΤΑΘΕΣΗ
Σ' ευχαριστώ.
Παρακαλώ, ησυχία.
Κλείσε την πόρτα.
2:44 ΠΜ
Λοιπόν, Τζένιφερ, λέγομαι Ράντι Σλέιντ.
Γνωριστήκαμε στο νοσοκομείο.
Ανήκω στο τμήμα ανθρωποκτονιών του Γιορκ.
Ως επικεφαλής της έρευνας, είχα όλη την ευθύνη.
Δεν μπορούσε να γίνει πρόχειρη δουλειά.
Έπρεπε να αναλυθεί πλήρως η ζωή των Παν, πραγματικά.
Τι μπορεί να το προκάλεσε αυτό;
Είχαν εχθρούς; Ποιος ξέρει;
Λοιπόν, θέλω να θυμηθείς τι έγινε νωρίτερα σήμερα.
Ξεκίνα από κει.
Η μαμά είχε ετοιμάσει βραδινό. Θα έβγαινε το βράδυ. Θα πήγαινε για χορό.
Πήγαινε κάθε Δευτέρα.
Καθίσαμε να φάμε οι δυο μας πρώτα
και μετά ανέβηκα στο δωμάτιό μου
για να πάω για ύπνο.
Έβαλα τηλεόραση και μιλούσα στο τηλέφωνο με έναν φίλο.
Και λίγο αργότερα,
η μαμά μου γύρισε γύρω στις 9:30 περίπου.
Ξαφνικά, άκουσα να φωνάζει στον μπαμπά μου να κατέβει.
Κοίταξα από την πόρτα του δωματίου μου.
Κάποιος ήρθε καταπάνω μου,
με έδεσε πισθάγκωνα και είπε "Έχω το όπλο μου πίσω σου.
Κάνε ό,τι σου λέω και δεν θα πάθει κανείς τίποτα.
Πού έχετε τα λεφτά; Δείξε μου".
Μετά τρεις άντρες με έσυραν στη σκάλα ως κάτω.
Ρώτησαν τη μαμά πού ήταν η τσάντα της.
Η μαμά μου προσπαθούσε να σηκωθεί, αλλά της έλεγαν "Κάτσε κάτω".
Δεν ήθελα να πάθει κακό. Της είπα "Μαμά, κάτσε κάτω".
Έψαχναν το πορτοφόλι της,
αλλά δεν μιλά καλά αγγλικά, και τους έλεγε "Πορτοφόλι".
Την έσπρωχναν στην καρέκλα.
Εντάξει.
Με την ησυχία σου.
Όλα είναι πολύ σημαντικά, μη βιάζεσαι.
Τότε με πήραν και με έδεσαν στην κουπαστή ψηλά στη σκάλα.
Μπορούσα να κουνηθώ, αλλά φοβόμουν, επειδή αυτός που είχε το όπλο...
Μετά άκουσα τους γονείς μου να κατεβαίνουν κάτω.
Η μαμά μου του ζητούσε να πάω μαζί τους.
Δεν με άφηνε να πάω μαζί τους.
Και μετά είπαν... Το τελευταίο που άκουσα να λένε ήταν...
"Μας είπες ψέματα.
Μας είπες ψέματα".
Μετά άκουσα δύο πυροβολισμούς.
Η μαμά μου ούρλιαζε.
Της φώναξα.
Μετά πυροβόλησαν πάλι.
Με την ησυχία σου.
Το να κάνεις κάποιον να μιλήσει για τραυματικό γεγονός είναι δύσκολο.
Ίσως θέλει να απωθήσει την ανάμνηση.
Ήταν σημαντικό να βεβαιωθούμε ότι ήταν καλά.
Αλλά, επίσης, ήθελα να συνεχίσει να μιλάει στους ερευνητές μας.
Κάνε ένα διάλειμμα.
Είμαι σε επικοινωνία με τα θύματα.
Αν ζορίζονται, οποιαδήποτε στιγμή,
μπορούν να με καλέσουν.
Αν κάτι τους βασανίζει, είμαι το άτομο στο οποίο απευθύνονται.
Αλλά ταυτόχρονα, είναι πολύ τραυματικό.
Δεν θα μπορούσα να φανταστώ να ζω ό,τι περνούσε η Τζένιφερ.
Μέσα μου σκεφτόμουν "Πάρ' το αργά και σταθερά".
Ξέρετε, "Παρακολούθησε την κατάθεσή της.
Κάν' τη να συνεχίσει να μιλάει για όσα έγιναν".
Εντάξει, ας συνεχίσουμε.
3:17 ΠΜ
Εκτός από των γονιών σου, άκουγες κι άλλες φωνές κάτω;
Νομίζω ότι άκουσα τη μαμά μου να μιλά ή να μουγκρίζει
και μετά ξαναπυροβόλησαν πριν φύγουν.
Ο ένας είπε
"Πρέπει να φύγουμε. Πέρασε πολλή ώρα".
Μετά έφυγαν από την πόρτα. Και νομίζω...
Έβλεπα την Τζένιφερ και την ένιωθα.
Δηλαδή, την έδεσαν και τη χώρισαν από τους γονείς της.
Βοήθεια, σας παρακαλώ!
Ηρεμήστε. Τι συμβαίνει;
Είχαν όπλα και απειλούσαν τους γονείς μου.
Μπορείς να κλειδώσεις;
Όχι. Έχω δεμένα χέρια.
Δεν ήταν σε θέση να τους βοηθήσει με κάποιον τρόπο.
Είναι δύσκολο, αλλά ξέρεις πόσο σημαντική είναι η κατάθεσή σου.
Πες μου για αυτόν που σε έδεσε.
Σε ποια φυλή ανήκει;
Ήταν μαύρος, με ράστα.
Εντάξει, κι ο δεύτερος;
Φορούσε κουκούλα, αλλά φαινόταν ότι ήταν πιο σκουρόχρωμος
από τον πρώτο.
Άρα, ήταν κι αυτός μαύρος.
- Αλλά πιο αδύνατος. - Πιο αδύνατος.
Κι ο άλλος είχε τζαμαϊκανή προφορά.
Εντάξει.
Άκουσες ποτέ πώς μπήκαν στο σπίτι;
- Όχι! - Χτύπησε το κουδούνι;
- Όχι. - Κλότσησαν την πόρτα;
Τίποτα τέτοιο;
Δεν θυμάμαι πώς μπήκαν. Δεν είδα κάτι.
Εντάξει.
Και οι γονείς σου;
Τι θεωρείς ότι θα μπορούσε να κάνει κάποιους να τους στοχοποιήσουν;
Είναι γνωστό ότι έχουν πολλά μετρητά στο σπίτι;
Έχουν πολλά χρήματα στην τράπεζα;
Δεν θα έλεγα ότι είναι τόσα ώστε να τραβήξουν την προσοχή.
Είναι αρκετά για τους λογαριασμούς.
Εντάξει.
Η μαμά μου φροντίζει πάντα να είναι αρκετά.
Αρκετά.
Εντάξει. Και ο μπαμπάς σου;
Τι αυτοκίνητο οδηγεί;
Οδηγεί Mercedes και τη λατρεύει.
Αλήθεια;
Οπότε, η μαμά σου έχει Lexus και ο μπαμπάς σου Mercedes.
Είναι αρκετά ακριβά αμάξια.
Δεν είναι φτηνά.
Πρόκειται για μια οικογένεια που ήρθε από το Βιετνάμ στον Καναδά.
Δούλευαν σκληρά, ζούσαν απλά.
Η Μπικ δούλευε σε εταιρεία εξαρτημάτων, στην οποία δούλευε κι ο Χαν ως μηχανικός.
Το σπίτι τους, αν και ωραίο, δεν ήταν πολυτελές.
Αλλά το είχαν αποπληρώσει.
Τι ζωή έκανε ο Χαν Παν;
Εννοώ, ήταν μπλεγμένος σε τίποτα σκοτεινές δουλειές;
Η επίθεση είχε σχέση με χρέη στον τζόγο,
με όπλα ή ναρκωτικά;
Είχε διένεξη με κάποιον γείτονα;
Κάτι που τον έφερε στη θέση του θύματος;
Είπαν στον πατέρα μου "Μας είπες ψέματα.
Έπρεπε να συνεργαστείς".
Και τον πυροβόλησαν.
Το δωμάτιο ήταν άνω κάτω.
Ήταν όπως θα περίμενε κανείς.
Υπήρχαν ματωμένα ρούχα.
Πιτζάμες.
Ο χώρος όπου η Μπικ έκανε ποδόλουτρο μετά τον χορό.
Υπήρχαν κι αντικείμενα που θα έπρεπε να κλέψουν,
τιμαλφή που δεν τα άγγιξαν.
Υπήρχε χρηματοκιβώτιο και μια πανάκριβη κάμερα στην ντουλάπα.
Υπήρχε ένα πορτοφόλι με εικοσαδόλαρα,
που σίγουρα θα έπαιρναν αν το θέμα ήταν τα λεφτά.
Σε κάθε περίπτωση, φαινόταν
ότι οι Παν ήταν μια φυσιολογική οικογένεια.
Μπορεί να δίνεις μια εντύπωση,
αλλά το τι συμβαίνει μέσα στο σπίτι ή γενικότερα
είναι κάτι εντελώς διαφορετικό, σωστά;
4:29 ΠΜ
Σκέφτεσαι κάτι άλλο που μπορεί να μας βοηθήσει στην έρευνα;
Δεν μου έρχεται κάτι.
Εντάξει. Λοιπόν, λήγει η καταγραφή.
Είναι 4:30 το ξημέρωμα. Τελειώσαμε.
- Μπορώ να πάω τουαλέτα; - Φυσικά και μπορείς.
Μόλις τελείωσε η κατάθεση, πήρα την Τζένιφερ
και βγήκαμε έξω σιωπηλές.
Δεν είπαμε και πολλά.
Σκεφτόμουν
"Απίστευτο, η μαμά σου δολοφονήθηκε
κι ο μπαμπάς σου νοσηλεύεται σε κώμα".
Πώς το ξεπερνάς κάτι τέτοιο;
Μία νεκρή, και ο σύζυγός της τραυματίας
σε διάρρηξη στο Μάρκαμ.
Η αστυνομία είπε ότι χτύπησαν την πόρτα του σπιτιού
και τρεις ένοπλοι εισέβαλαν στο σπίτι.
Γιατί στο σπίτι των Παν;
Γιατί τόσο βίαια;
Η αστυνομία δεν έχει ακόμα τις απαντήσεις σε αυτά τα ερωτήματα.
2η ΗΜΕΡΑ
Ήταν πλέον οκτώ το πρωί,
κι ενημέρωνα τους ερευνητές του τμήματος ανθρωποκτονιών.
Είχαμε ένα βίαιο έγκλημα, δεν έπρεπε να χάνουμε χρόνο.
Δεν υπάρχει τίποτα φυσιολογικό στους φόνους.
Αλλά αυτός σε τάραζε ιδιαίτερα.
Σκέφτηκα αμέσως την οικογένειά μου
και πώς όλα μπορούν να αλλάξουν σε μια στιγμή.
Και να αλλάξουν για πάντα.
Το πρώτο που μου ανατέθηκε ήταν να κάνω
εκτενή έρευνα στην περιοχή όπου ζουν οι Παν.
Ψάχναμε πληροφορίες από αυτόπτες μάρτυρες
ή οποιοδήποτε άλλο στοιχείο μπορούσε να αποδειχτεί σημαντικό.
Αν έχετε κάποια πληροφορία, χρήσιμη ή μη,
καλέστε την αστυνομία του Γιορκ,
το αστυνομικό σας τμήμα ή τους Crimestoppers.
Ίσως αυτή η πληροφορία
απομακρύνει τρία βίαια άτομα από τους δρόμους.
Δεν γίνονται πολλοί φόνοι στο Μάρκαμ.
Είναι πολύ ασφαλής περιοχή.
Έχει πολυπολιτισμικό υπόβαθρο.
Υπάρχουν άνθρωποι από την Καραϊβική, την Ασία, τη Νοτιοανατολική Ασία.
Είναι μια πολύ ήσυχη γειτονιά.
Όταν συμβαίνει κάτι τέτοιο...
είναι σαν να σκάει χειροβομβίδα.
Δεν καταλάβαινα γιατί να σκοτώσουν την Μπικ.
ΧΟΝΓΚ ΝΓΚΟ ΟΙΚΟΓΕΝΕΙΑΚΗ ΦΙΛΗ ΤΩΝ ΠΑΝ
Είχα ταραχτεί πολύ. Δεν πίστευα αυτό που είχε συμβεί.
Κάποιες φορές πήγαινα στο σπίτι της για να τα πούμε
και έτρωγα συχνά μαζί τους.
Ήταν πολύ φιλόξενοι.
Πολύ γενναιόδωροι άνθρωποι.
Αγαπούσαν τους φίλους τους.
Ο Χαν δούλευε πενθήμερο και έκανε και υπερωρίες.
Δεν ήταν μπλεγμένος με τη μαφία, τον τζόγο ή το ποτό.
Ήταν ένας ταπεινός, προσγειωμένος άνθρωπος.
Ήταν πολύ ήσυχοι άνθρωποι. Δεν πείραζαν κανέναν. Είναι πολύ θλιβερό.
Η τυχαιότητα με τρομάζει. Είναι...
Αν υπάρχει κίνητρο ή κάποιος λόγος,
μπορούμε να πούμε "Υπήρχε λόγος που συνέβη".
ΤΥΧΑΙΑ ΔΙΑΡΡΗΞΗ ΣΕ ΣΠΙΤΙ
Υπόσχομαι να κινήσουμε γη και ουρανό,
ώστε να οδηγηθούν στη δικαιοσύνη
αυτοί που δολοφόνησαν βίαια την Μπικ Χα Παν
και τρομοκράτησαν τον σύζυγο και την κόρη της.
Η κατάσταση του κου Παν παραμένει κρίσιμη.
Ευτυχώς, η κόρη δεν τραυματίστηκε σωματικά.
Κάνουμε έκκληση σε όποιον έχει πληροφορίες
ή ίσως γνωρίζει τους δράστες, να μιλήσει.
Η έρευνα είχε διαρκέσει ήδη έξι ώρες.
Στην αρχή, δεν βρίσκαμε τίποτα χρήσιμο.
Αλλά τελικά βρήκαμε κάποιες πληροφορίες.
Μάθαμε για ένα άτομο που σχετιζόταν με το σπίτι των Παν.
Τον έλεγαν Ντάνι Γουόνγκ.
Ήταν έμπορος ναρκωτικών.
Είχε μέχρι πρότινος δεσμό με την Τζένιφερ Παν.
Ένας πρώην σύντροφος με σκοτεινές δραστηριότητες
είναι σημαντική λεπτομέρεια.
Θα έπρεπε να το είχε αναφέρει.
Σκεφτήκαμε "Αυτός ο Ντάνι Γουόνγκ...
Ίσως αυτός ευθύνεται που η οικογένεια στοχοποιήθηκε".
Σχετίζεται με το εμπόριο ναρκωτικών;
3η ΗΜΕΡΑ
Εντάξει; Θα το διαβάσω. Έρχομαι.
Εντάξει. Θα διαβάσω τη δήλωση. Ηχογραφούμε.
Διαβάζω. Είναι δήλωση αποδοχής βιντεοσκόπησης.
"Κατανοείτε τις ποινικές συνέπειες ψευδούς κατάθεσης;"
- Ναι. - Πείτε όνομα και πείτε...
- Είμαι ο Ντάνιελ Γουόνγκ... - Λίγο πιο δυνατά.
Ονομάζομαι Ντάνιελ Γουόνγκ και συμφωνώ να βιντεοσκοπηθώ.
Λοιπόν, ωραία.
4:19 ΜΜ
Τη νύχτα που συνέβησαν αυτά, τι κάνατε;
- Θα ρωτήσω... - Κοιμόμουν στο σπίτι μου.
Στο σπίτι σας. Τι ώρα γυρίσατε;
Ήταν Δευτέρα.
Τη Δευτέρα, γύρισα σπίτι κατά τις εννιά...
Από τις εννιά ως τις 10:30, κάπου τότε.
Είχατε μπελάδες με την αστυνομία για ναρκωτικά;
Είχα μπελάδες για κατοχή και διακίνηση,
αλλά σταμάτησα.
Από τότε που μπήκα σε μπελάδες, δεν ξανάκανα κάτι.
Εντάξει. Πείτε μου για τη σχέση σας με την Τζεν...
- Είμαι πρώην σύντροφός της. - Εντάξει.
Ναι, τα φτιάξαμε στο τέλος του λυκείου.
Εντάξει.
Και συνεχίσαμε να είμαστε μαζί μέχρι πριν δύο χρόνια.
- Εντάξει. - Μετά δεν μπορούσαμε να...
Βασικά, δεν γινόταν...
Σχεδιάζαμε να είμαστε μαζί,
αλλά υπήρχε σοβαρό πρόβλημα με τους γονείς της.
- Τι πρόβλημα; - Ήταν πολύ αυστηροί.
Την ανάγκασαν να μην μπορεί να έχει χρόνο για σχέση.
Υπήρχαν άλλοι λόγοι;
Μάλλον επειδή δεν έβγαζα αρκετά λεφτά.
Δούλευα στην Boston Pizza.
Δεν το ενέκριναν.
Ήμασταν μαζί επτά χρόνια, και δεν έχω καθίσει ποτέ
να φάω μαζί τους ή να κάνουμε κάτι παρόμοιο.
Εντάξει. Οπότε...
Εκείνη ήθελε να συνεχίσουμε να είμαστε μαζί.
Εγώ της είπα
"Ξέρεις, οι γονείς σου δεν θέλουν να είμαστε μαζί.
Δεν μπορούμε να κάνουμε κάτι για αυτό".
Και προχώρησα τη ζωή μου.
Εντάξει. Τώρα έχεις φίλη;
- Ορίστε; - Έχεις φίλη;
- Τώρα; Είμαι με κάποια. - Εντάξει. Πώς τη λένε;
- Κριστίν. Ναι. - Κριστίν. Εντάξει.
- Αλλά μιλάτε με την Τζεν συχνά. - Με παίρνει τηλέφωνο.
Την παίρνω κι εγώ καμιά φορά, να δω τι κάνει,
γιατί δεχόμασταν και οι δύο ενοχλητικά τηλεφωνήματα.
- Εσύ κι η Τζεν; - Εγώ κι η Τζεν.
Εντάξει. Και αυτό συνέβαινε μέχρι...
Βασικά, μέχρι πριν δυο μέρες. Πριν από δύο τρεις μέρες.
Καλούσαν, απαντούσα,
δεν μιλούσαν επί δέκα δευτερόλεπτα και μετά το έκλειναν.
Συνέβαινε συνεχώς.
Ήταν γελοίο.
Μιλάμε για εκατό φορές.
Και μετά τα τηλεφωνήματα...
- Έστελναν μηνύματα. - Πού τι έλεγαν;
Έλεγαν "Σε παρακολουθούμε".
Λάμβανε και η Τζεν τέτοια τηλεφωνήματα;
Ναι.
Ερχόταν να με επισκεφτεί στη δουλειά, να μου φέρει φαγητό, να μιλήσουμε.
Ήμασταν φίλοι.
Συχνά έλεγαν "Τι κάνει εδώ;
- Της είπαμε να μείνει μακριά". - Ναι.
Το τελευταίο που έλαβα έγραφε "Μπαμ, μπαμ, μπαμ".
- Αυτό είναι σημαντικό. Σωστά; - Ναι.
- Ήταν μήνυμα; - Ναι, γραπτό μήνυμα.
- Γραπτό... -"Χα, χα. Μπαμ, μπαμ".
"Χα, χα". Πολύ περίεργο...
- Ναι, πολύ περίεργο. - Ναι.
Εντάξει.
Φαίνεται ότι ο Ντάνι Γουόνγκ δέχτηκε εκατοντάδες παράξενες κλήσεις
τους τελευταίους μήνες, όπως και η Τζένιφερ.
Κάποιος άγνωστος του έγραψε "Μπαμ, μπαμ, μπαμ".
Και μια βδομάδα μετά,
πυροβόλησαν τους γονείς της Τζένιφερ.
6:23 ΜΜ
Νιώθεις ότι αυτό που έγινε τις προάλλες
σχετίζεται κάπως μ' εσένα;
Έτσι; Επειδή...
Είμαι πάνω από 95 ή 99% σίγουρος ότι δεν έχει σχέση με τα ναρκωτικά.
Πολύ απόλυτη δήλωση.
- Ναι. Είμαι σίγουρος... - Πώς το ξέρεις;
Επειδή, κανείς δεν σε πυροβολεί για ένα γραμμάριο μαριχουάνα.
Ή για μικροποσότητα.
Αυτό λέω.
- Άσε με να... Θα φύγω για λίγο. - Ναι.
Προσπάθησε να σκεφτείς. Θυμήσου τι έγινε.
- Θυμήσου ημερομηνίες κι ώρες. - Ναι.
- Θα σε ξαναρωτήσω. - Εντάξει.
Θα βγω για λίγο να συγκεντρώσω κι εγώ τις σκέψεις μου.
Κάτι δεν έστεκε σ' αυτήν την κατάθεση.
Υπήρχαν περισσότερα ερωτήματα παρά απαντήσεις.
Ο Ντάνι Γουόνγκ ήταν ο στόχος;
Ή μήπως η Τζένιφερ;
Έπρεπε να μάθουμε ό,τι μπορούσαμε για την Τζένιφερ Παν.
Με ποιον έκανε παρέα, τι έκαναν οι φίλοι της.
Υπήρχε κάτι στο παρελθόν της
που θα έριχνε φως στο γιατί συνέβη αυτό;
Γνώρισα την Τζένιφερ όταν ήμουν 13 ετών.
Πήγαμε πολλές σχολικές εκδρομές μαζί.
Μερικές φορές πηγαίναμε για πατινάζ ή για ταινία με φίλους.
Χαιρόσουν να μιλάς μαζί της.
Η Τζένιφερ ήταν δραστήρια, χαρούμενη, γεμάτη αυτοπεποίθηση και πολύ αυθεντική.
Μιλούσε για τον Ντάνιελ πού και πού.
Φαίνονταν ευτυχισμένοι στην αρχή,
αλλά ζούσαν δράματα στη σχέση τους.
Είχαν τα πάνω και τα κάτω τους.
Πάντα τους ράγιζε η καρδιά, τα χαλούσαν, τα ξανάβρισκαν.
Για να είμαι ειλικρινής, δεν πιστεύω ότι ο Ντάνιελ ήταν ο καλύτερος σύντροφος.
Θυμάμαι ότι η Τζένιφερ δούλευε
όλο το καλοκαίρι για να μαζέψει λεφτά.
Είπε ότι τα ξόδεψε όλα για τα του πάρει όπλο του πέιντμπολ.
Δεν μπορούσα να διανοηθώ
να ξοδεύεις δυο χιλιάδες δολάρια για κάτι τέτοιο.
Αλλά είπε ότι δεν ήθελε να τα ξοδέψει για κανέναν άλλο.
Ούτε για τον εαυτό της.
Η αστυνομία του Γιορκ ψάχνει ακόμα στοιχεία
για τη βίαιη διάρρηξη που κόστισε τη ζωή σε μια γυναίκα.
Η αστυνομία δεν αποκλείει κανένα σενάριο,
ούτε την πιθανότητα οι δράστες να μπερδεύτηκαν
και να μπήκαν σε λάθος σπίτι.
Τζον Βεναβάλι-Ράο, για το CTV News, από το Μάρκαμ του Οντάριο.
Λαμβάναμε κλήσεις από γείτονες και κατοίκους της περιοχής.
Ήταν σε πανικό.
Ανησυχούσαν ότι θα είναι τα επόμενα θύματα.
Μία μία οι ερωτήσεις.
Ήθελαν απαντήσεις.
Αναρωτιόμαστε γιατί να σκοτώσουν μια αθώα γυναίκα
και να προσπαθήσουν να σκοτώσουν τον σύζυγό της για λίγα μετρητά.
Δεν είναι λογικό.
Η αστυνομία του Γιορκ κάνει έκκληση για μάρτυρες.
Μέχρι στιγμής, υπάρχει μόνο ένα στοιχείο.
Πρόκειται για θολές εικόνες από κάμερα ασφαλείας.
Η αστυνομία τις ανάκτησε από το σύστημα ασφαλείας γείτονα.
Υπάρχουν και εικόνες
που ίσως βοηθήσουν στην ταυτοποίηση των τριών ένοπλων δραστών
που τρομοκράτησαν μια οικογένεια εδώ.
Ήταν σημαντική στιγμή για την υπόθεση.
Το βίντεο ήταν από απέναντι κάμερα και έδειχνε το σπίτι των Παν.
Για καλή μας τύχη,
εντοπίσαμε τρεις υπόπτους να μπαίνουν στο σπίτι.
Και περίπου 30 λεπτά αργότερα τους εντοπίσαμε να βγαίνουν.
Ο ένας βγήκε πολύ βιαστικά,
και λίγο αργότερα βγήκαν και άλλοι δύο τρέχοντας.
Όλοι τους μπήκαν από την κύρια είσοδο.
Αλλά το κομβικό για μένα είναι...
ότι δεν παραβίασαν την πόρτα.
Κάποιος εισέβαλε στο σπίτι σας;
Κάποιος μπήκε, άκουσα πυροβολισμούς.
Δεν ξέρω τι συμβαίνει. Είμαι δεμένη πάνω.
Μπήκαν στο σπίτι και σας έδεσαν;
Ναι.
Άκουσες ποτέ πώς μπήκαν στο σπίτι;
- Χτύπησε το κουδούνι; - Όχι.
- Κλότσησαν την πόρτα; Τίποτα τέτοιο; - Όχι.
Εντάξει.
Σκέφτεσαι κάτι άλλο που μπορεί να μας βοηθήσει;
Έπρεπε να καλέσω ξανά την Τζένιφερ για κατάθεση
και να της κάνω μερικές πολύ δύσκολες ερωτήσεις.
Να μάθω με ποιους σχετίζεται.
Τι τρέχει με τον Ντάνι Γουόνγκ.
Δεν μου έρχεται κάτι.
Ήθελα να μάθω τα πάντα για εκείνη.
Έτοιμοι;
4η ΗΜΕΡΑ 2η ΚΑΤΑΘΕΣΗ
Λοιπόν, Τζένιφερ. Μας βιντεοσκοπούν.
Δεν είναι κάτι καινούριο. Το έχουμε ξανακάνει.
Δεν υπάρχει κανείς άλλος στο δωμάτιο
και την κατάθεση παρακολουθεί η Ντέμπορα Γκλάντινγκ.
Βλέπω ότι η Τζένιφερ ζοριζόταν
που έπρεπε να δώσει και δεύτερη κατάθεση.
Ελπίζαμε ότι ένιωθε ασφαλής να μας μιλήσει ειλικρινά.
Και ότι της δινόταν η ευκαιρία να μας πει τι πραγματικά συνέβαινε.
Έχω αγχωθεί λίγο.
Μην αγχώνεσαι. Εντάξει;
Ξέρω ότι είναι δύσκολο.
Η αλήθεια είναι ο καλύτερος τρόπος να ανακουφιστείς από το άγχος. Εντάξει;
Πες μου για τη σχέση σου με τον Ντάνιελ.
Ήταν πολύ δύσκολη.
- Ήμασταν συμμαθητές στο λύκειο. - Ναι.
Κράτησε περίπου έξι χρόνια, αλλά δεν επιτρεπόταν να έχω σχέση.
Άρα, πρακτικά είχατε σχέση
χωρίς να συμφωνούν οι γονείς σου.
Ναι.
Κατάλαβες αν ο Ντάνιελ σταμάτησε να διακινεί ναρκωτικά...
Δεν θα μπορούσε αυτό να οδηγήσει κακοποιούς στο σπίτι σας,
ώστε να ψάξουν για μετρητά;
- Δεν... - Είναι προφανής ερώτηση.
Δεν...
Τον ρώτησα τι κάνει, και είπε ότι σπρώχνει ναρκωτικά.
Αλλά δεν ρώτησα λεπτομέρειες.
Έκανα ότι δεν ακούω, επειδή δεν είμαστε μαζί.
Έχεις βιώσει κάτι
το τελευταίο διάστημα, κάποια απειλητική συμπεριφορά;
- Ναι. - Πες μου για αυτό.
Εκείνος... Δεν...
Εκείνος λέει ότι είναι φίλοι,
αλλά όλοι λένε ότι είναι η κοπέλα του.
Μου έστειλε μήνυμα
να απομακρυνθώ, να αφήσω ήσυχο τον Ντάνιελ.
Πού το απέδωσες;
Στη ζήλια.
Το αποδίδεις ακόμα στη φίλη του.
Βασικά, δεν θέλω να...
Δεν είμαι απολύτως σίγουρη, δεν θέλω να υποδείξω κάποιον.
Αν δεν είσαι σίγουρη και δεν θες να υποδείξεις κάποιον,
γιατί πιστεύεις ότι είναι εκείνη;
Γιατί μου έστειλε μήνυμα στο Facebook κι έλεγε ότι είμαι χαζή.
Και μερικές φορές, όταν του στέλνω μήνυμα,
μου απαντά εκείνη από το κινητό του
και γράφει ότι είναι με τη φίλη του την Κριστίν
και να τον αφήσω ήσυχο.
Γιατί δεν μου το είπες την προηγούμενη...
Όταν μιλήσαμε τις προάλλες;
Μόλις είχαν συμβεί όλα. Δεν το σκέφτηκα εκείνη τη στιγμή.
Η Τζένιφερ υπονοούσε
ότι η νέα φίλη του Ντάνι Γουόνγκ εμπλεκόταν σε όλο αυτό.
ΣΕ ΠΑΡΑΚΟΛΟΥΘΟΥΜΕ
Ότι τα ενοχλητικά τηλεφωνήματα σε εκείνον και την Τζένιφερ
προέρχονταν από την Κριστίν.
Για να την ξεφορτωθεί.
Μιλάμε για ένα πιθανό ερωτικό τρίγωνο;
Κι αν ίσχυε αυτό, πώς κατέληξαν οι γονείς να γίνουν θύματα;
- Έμαθαν ότι ήσουν με τον Ντάνιελ; - Ναι.
Και πώς πήγε αυτό;
Όχι καλά.
Τι σημαίνει "Όχι καλά";
Ποιος δεν ήθελε να έχεις αγόρι;
Ο πατέρας μου.
Ο πατέρας σου;
Εντάξει, πες μου για αυτό.
Μου έδωσε τελεσίγραφο.
Να διαλέξω ή τον Ντάνιελ ή εκείνους.
Επέλεξα να μείνω με την οικογένειά μου.
Αλλά παρότι εκείνος προχώρησε τη ζωή του,
θέλαμε να παραμείνουμε φίλοι.
Εντάξει. Και μετά τι έγινε;
Στην αρχή, συνέχισα να επικοινωνώ τηλεφωνικά με τον Ντάνιελ,
αλλά με έπιασαν.
Και...
Τότε μου πήραν το κινητό.
Είπαν ότι θα με πηγαίνουν εκείνοι όπου θέλω.
Έτσι, ξυπνούσα, μελετούσα πιάνο,
μπορεί να πήγαινα στα μαθήματά μου,
αλλά δεν έκανα κάτι άλλο.
Η Τζένιφερ ερχόταν στο σπίτι μου κάθε βδομάδα για μαθήματα.
Τη συνόδευε ο πατέρας της ως την πόρτα.
Ως νεαρή πιανίστρια, ήταν εξαιρετική.
Κέρδιζε όλους τους διαγωνισμούς κάθε χρονιά.
Ήταν η καλύτερη όλων.
Η στήριξη που είχε από τους γονείς της,
τα χιλιάδες δολάρια που ξόδευαν σε τόσους διαγωνισμούς,
ήταν απίστευτα.
Μια μέρα, σε ένα μάθημα,
άρχισε να κλαίει.
Ξέσπασε σε λυγμούς.
Δεν την είχα ξαναδεί έτσι.
Και μου είπε "Φερνάντο, οι γονείς μου δεν με εμπιστεύονται.
Με ακολουθούν όπου κι αν πάω.
Δεν θέλουν να βγαίνω με τον φίλο μου.
Δεν τον αποδέχεται ο πατέρας μου.
Δεν θέλει να χάνω τον χρόνο μου,
να βγαίνω με έναν μάγειρα.
Με έχουν τρελάνει".
Τι έλεγε ο πατέρας σου για εκείνον;
Έλεγε ότι δεν ήταν κατάλληλος για μένα.
Δεν είχε κανένα μέλλον και...
δεν θα μπορούσε να στηρίξει οικογένεια.
Πες μου κι άλλα για αυτόν. Πες μου πώς νιώθεις τώρα.
Με βοήθησε σε μια δύσκολη περίοδο στο λύκειο,
όταν ήμουν πιο μικρή.
Έχω άσθμα.
Όταν πήγαμε στην Ευρώπη, η κατάστασή μου χειροτέρεψε,
κι εκείνος με φρόντισε.
Είσαι ακόμα ερωτευμένη με τον Ντάνιελ;
Ναι.
11:27 ΠΜ
Πώς ήταν η ζωή στο σπίτι σας;
Τελείωσες το λύκειο, και μετά τι έκανες;
Ήθελα...
Ήθελα να σπουδάσω κινησιολογία,
αλλά ο πατέρας μου ήθελε οπωσδήποτε να κάνω κάτι σχετικό με την ιατρική,
κάτι που θεωρείται πιο επιτυχημένο.
Θα μπορούσα να πω
ότι ήξερε ότι δεν θα άντεχα να γίνω γιατρός,
οπότε ήθελε να γίνω φαρμακοποιός.
Η Μπικ Χα έλεγε ότι η κόρη τους είχε σπουδάσει φαρμακοποιός,
αλλά ότι μετά την αποφοίτησή της, δεν έβρισκε δουλειά.
Ανησυχούσε και το συζητούσε πολύ.
Ήθελε να γίνει επιτυχημένη.
Και να μην την περιφρονεί η κοινωνία.
Όταν θυμάμαι πώς ήμασταν στο λύκειο,
όλοι έπρεπε να γίνουν γιατροί, οδοντίατροι, δικηγόροι ή μηχανικοί.
Δεν υπήρχε άλλη επιλογή. Ίσως λογιστές.
Οι οικογένειες μεταναστών ήταν πολλές,
κόσμος από το Χονγκ Κονγκ, την Ταϊβάν, το Βιετνάμ, από παντού.
Όλοι δεχόμασταν την ίδια πίεση από τους γονείς μας.
Αυτό ήταν ήδη αρκετά δύσκολο, αλλά για την Τζένιφερ...
Απείχε πολύ από το να είναι άριστη μαθήτρια.
Καμία σχέση.
Στο σχολείο μας, έπρεπε να παίρνεις σε όλα άριστα.
Σπούδασες φαρμακολογία; Μπήκες στο πανεπιστήμιο;
- Όχι; - Όχι.
Και πώς το βλέπει ο μπαμπάς σου; Πώς...
Δεν το ήξερε. Του είπα ψέματα.
- Τι ψέμα είπες; - Ότι σπούδαζα.
Τι;
Εισαγωγή στην ιατρική... Όχι, συγγνώμη. Θετικές επιστήμες.
- Θετικές επιστήμες. - Ναι.
Η μαμά σου ήξερε ότι δεν πήγες στο πανεπιστήμιο;
Όχι.
- Άρα, και οι δύο πίστευαν ότι σπούδασες. - Ναι.
Μου κάνεις πλάκα.
- Πού νόμιζαν ότι σπούδασες; - Στο Ράιερσον.
Εντάξει.
Με πήγαιναν στο Τορόντο και νόμιζαν ότι πήγαινα στα μαθήματα.
Ναι.
Αλλά δεν πήγαινα.
Είναι τρομερό.
Είναι αντίστοιχο με ό,τι θα παρουσίαζε μυστικός πράκτορας ως βιτρίνα.
Και πώς ένιωθες για αυτό;
Πώς ένιωθες λέγοντας ψέματα στους γονείς σου;
Ένιωθα ενοχές, αλλά κάθε φορά που προσπαθούσα να το συζητήσω...
Είχαν πάρα πολλές...
Πάρα πολλές προσδοκίες.
Οι προσδοκίες δεν χαρακτηρίζουν μόνο τη βιετναμέζικη κουλτούρα.
Αλλά είναι σκληρός τρόπος ανατροφής
και μπορεί να ωθήσει ή να καταστρέψει ένα παιδί.
Αν είσαι σε περιβάλλον
όπου αναμένουν να αριστεύεις κάθε φορά, μα δεν ικανοποιείς αυτήν την προσδοκία,
μπορεί το αποτέλεσμα να είναι καταστροφικό.
Ανακαλύψαμε ότι όχι μόνο η Τζένιφερ είπε ψέματα ότι σπούδασε,
αλλά συνέχισε και τη ζωή της επί τέσσερα χρόνια.
Πλαστογράφησε πτυχίο του Πανεπιστημίου του Τορόντο.
Είναι σοκαριστικό.
-Και δεν το αμφισβήτησαν ποτέ; - Όχι.
Το ότι η Τζένιφερ είχε την ειλικρίνεια να πει ότι έλεγε ψέματα
ήταν μια βάση για την υπόλοιπη ιστορία.
Τι άλλα ψέματα δεν μας είχε αποκαλύψει ακόμα;
Ας μιλήσουμε για την κλήση στην άμεση δράση.
- Εντάξει. - Εντάξει;
- Άμεση δράση. Τι... - Βοήθεια, σας παρακαλώ!
Ηρεμήστε. Τι συμβαίνει;
Κάποιος μπήκε, άκουσα πυροβολισμούς. Δεν ξέρω τι συμβαίνει. Είμαι δεμένη...
Ακούσαμε την κλήση πολλές φορές.
Είμαι δεμένη πάνω!
Την ακούσαμε κομμάτι κομμάτι,
την ακούγαμε, την ξαναπαίζαμε και αναλύαμε τι είχε συμβεί.
- Μπορείς να κλειδώσεις; - Όχι.
Είμαι δεμένη πισθάγκωνα!
Είχα το κινητό στην τσέπη μου!
Αυτό που με προβλημάτιζε ήταν
το πώς κατάφερε να πάρει τηλέφωνο
ενώ τα χέρια της ήταν δεμένα πισθάγκωνα στην κουπαστή της σκάλας.
Πώς σε έδεσε πισθάγκωνα;
Μου είπε να σηκωθώ για να μου δέσει τα χέρια.
Προσπαθούσα να με δέσει χαλαρά, ώστε...
να μπορώ να κάνω κάτι, αλλά με έδεσε πολύ σφιχτά.
Φρόντισε να τσιρίξω
πριν σταματήσει.
Οπότε, ήσουν δεμένη πισθάγκωνα.
Και τότε με άρπαξε και με έσυρε κάτω.
Έψαξε να δει τι έχεις πάνω σου;
Ευτυχώς, όχι.
Γιατί αν με έψαχνε, θα έβρισκε το κινητό.
Και ήσουν δεμένη στα κάγκελα.
Θα μου δείξεις πώς; Σήκω, γύρνα και πες μου...
Δείξε στην κάμερα πώς ήσουν δεμένη.
Γίνεται απλώς να το πω;
Μην το σκέφτεσαι ως τραυματικό συμβάν, παρότι είναι, δες το πιο ψυχρά.
Θέλω να δω
πώς πήρες το κινητό σου από τη ζώνη σου.
Σήκω όρθια και συγκεντρώσου στο πώς το έκανες.
Θέλω να βάλεις αυτό στη ζώνη σου για να δούμε.
Εντάξει; Βγάλε τη ζακέτα σου και πάρε τηλέφωνο.
Έβλεπα ότι όλο αυτό την επιβάρυνε πολύ.
Δεν ήθελε να το ξαναζήσει και να το αναπαραστήσει.
Αλλά ταυτόχρονα, έπρεπε να μάθουμε πώς τα κατάφερε.
Σήκω και γύρνα από την άλλη.
Βάλ' το στην πλευρά που ήταν.
Τέλεια. Γύρνα από την άλλη για... Κοίτα από την άλλη.
Κοιτάς εκεί που...
Λοιπόν, τα κάγκελα είναι εδώ. Βάλε τα χέρια σου πίσω.
Εντάξει.
Λοιπόν, δεν μπορείς να κουνηθείς;
Μέχρι πού μπορείς να κουνήσεις τα χέρια σου;
- Μου είχαν δέσει το μπράτσο. - Ναι.
- Στην κουπαστή. - Ναι.
- Τα χέρια μου ήταν δεμένα μαζί. - Δεμένα μαζί.
Αυτό το χέρι ήταν δεμένο στην κουπαστή;
- Ναι. - Εντάξει.
Και πώς έπιασες το κινητό;
Πώς πήρες τηλέφωνο;
Πήρες τον αριθμό.
Και μιλούσες έτσι;
Ναι, φώναζα στο τηλέφωνο έτσι.
Και πώς άκουγες;
Έβαλα την ένταση στο μέγιστο.
Ναι.
Άρα, έτσι μιλούσες, ακουμπισμένη στα κάγκελα.
Εντάξει, μια χαρά. Κάθισε.
Ξαναβάλε τη ζακέτα σου.
Ναι, βάλε τη ζακέτα σου.
Το ότι μπόρεσε να πιάσει το κινητό της
και να πάρει τηλέφωνο
ήταν πολύ ενδιαφέρον.
Αλλά όχι τόσο που να αφήσουμε την άλλη θεωρία που εξετάζαμε.
Και γιατί σε άφησαν ήσυχη;
Ο ελέφαντας στο δωμάτιο ήταν ο λόγος που άφησαν μάρτυρα.
Δεν είναι λογικό.
Αν σκοτώσεις δύο άτομα, σκοτώνεις και το τρίτο.
Γιατί δεν σου έκαναν τα ίδια;
Μου είπε απλώς ότι συνεργάστηκα.
Το ερώτημα πλέον είναι προφανές. Τζένιφερ, παραδέχτηκες ότι έλεγες ψέματα.
Είπες ψέματα στους γονείς σου ότι σπούδαζες.
Και θέλω να σε ρωτήσω
αν είπες κάτι στη σημερινή σου κατάθεση
που είναι ψέμα.
Για τη σχέση σου με τον Ντάνιελ.
Ότι δεν είσαι μπλεγμένη με ναρκωτικά,
ότι δεν έχεις σχέση μ' αυτά και δεν έχετε πολλά χρήματα.
Και ασφάλεια ζωής;
Οι γονείς σου έχουν ασφάλεια ζωής;
Νομίζω πως ναι. Δεν ξέρω.
- Δεν... - Ξέρω ότι είχαν...
- Εγώ έχω. - Ναι.
Και η μαμά μου...
Είχαν κάνει για μένα όταν ήμουν πιο μικρή.
- Εντάξει. - Αλλά τα μισά δόθηκαν για να σπουδάσω.
Τα μισά πήγαν στην ασφάλεια ζωής, αλλά όταν έμαθαν
ότι δεν σπούδασα,
τα ζήτησαν πίσω.
Μισό λεπτό.
Είχες πει ότι δεν έμαθαν πως δεν σπούδασες.
Πότε έμαθαν ότι δεν σπούδασες;
Τους είπα ότι αποφοίτησα, αλλά δεν πήγα ποτέ πανεπιστήμιο.
Ότι πήγα δύο χρόνια, αλλά δεν τελείωσα ποτέ.
Εντάξει.
Και ζήτησαν πίσω τα λεφτά;
Ναι.
Λοιπόν, επιστρέφω σε μια πολύ δύσκολη ερώτηση.
Ρωτάω αν ένιωθες κακία προς τους γονείς σου
που επενέβησαν στη σχέση σου και τη ζωή σου,
και πρακτικά σε είχαν κλειδωμένη στο σπίτι.
Αγαπούσα τους γονείς μου και επέλεξα να μείνω μαζί τους.
Αν ήθελα, θα μπορούσα να φύγω, αλλά δεν το έκανα.
Ήθελα να μείνω μαζί τους και να τους φροντίζω.
- Άρα, δεν εμπλέκεσαι κάπως με όλο αυτό. - Όχι.
- Δεν έκανες κάτι παράνομο; - Όχι.
Λοιπόν, χτυπούν την πόρτα. Περίμενε.
Εγώ είμαι.
Είσαι εντάξει;
Όλα... Εντάξει.
Θέλεις να πας τουαλέτα;
- Ναι. - Εντάξει.
Συγγνώμη. Είμαι λίγο ταραγμένη.
Εντάξει. Ναι. Μια χαρά τα πας.
Κάνω ό,τι καλύτερο μπορώ. Οι επιλογές μου δεν ήταν κι οι καλύτερες.
Αλλά μην ανησυχείς γι' αυτό.
Εννοώ, μαθαίνουμε. Έκανες αυτό που έπρεπε, έτσι;
Ήταν κάτι που ένιωθες ότι έπρεπε να κάνεις.
Είναι διάσπαρτα κομμάτια και...
Δεν θέλω να πω κάτι λάθος.
Ναι, αλλά, ξέρεις, όλα τα κομμάτια θα ενωθούν
και θα δέσουν όλα.
Επειδή λες την αλήθεια, σωστά;
Είναι ξεκάθαρο ότι δεν μας τα έλεγε όλα.
Πείραζε τα μαλλιά της.
Ήταν νευρική.
Έπιανε την κοιλιά της.
Πίστευα ξεκάθαρα ότι κάτι ήξερε.
Υπάρχει μόνο ένας ακόμα αυτόπτης μάρτυρας, ο πατέρας της, ο Χαν Παν.
Προφανώς, δεν μπορούσαμε να του πάρουμε κατάθεση, ήταν σε κώμα.
Οπότε, μέχρι να συμβεί αυτό,
όλα τα ενδεχόμενα ήταν πιθανά.
Πάω να ελέγξω τον διάδρομο και μετά θα σε συνοδεύσω. Εντάξει;
Η Τζένιφερ δεν μιλούσε στη διαδρομή της επιστροφής.
Έλεγε ψέματα. Δεν πήγε πανεπιστήμιο.
Ήταν όλα οργανωμένα ψέματα που έλεγε επί τέσσερα χρόνια.
Αλλά κατανοώ πώς ένιωθε για την απαίτηση και την ανάγκη για επιτυχία.
Οι γονείς μου ήρθαν εδώ από την Καραϊβική.
Υπάρχει μια προσδοκία.
Να πρέπει πάντα να είσαι καλύτερος από τους άλλους.
Οπότε, για μένα, δεν ήταν όλα ή άσπρο ή μαύρο.
Το πρώτο που σκέφτηκα ήταν
πόσο θα τσαντιζόμουν στη θέση των γονιών της.
Είναι σοκαριστικό που κάποιος ζούσε έτσι.
Και τι έκανε επί τέσσερα χρόνια;
Αυτό έπρεπε να απαντηθεί.
5η ΗΜΕΡΑ
Η αστυνομία του Γιορκ έστειλε κλιμάκιο στη γειτονιά
για να καθησυχάσει τον κόσμο και να συλλέξει πληροφορίες.
Ο Τζακ Χιθ είναι αντιδήμαρχος του Μάρκαμ.
Είναι σημαντικό να γνωρίζουμε ότι ήταν τυχαίο,
ότι δεν συμβαίνει πολύ συχνά.
Το Μάρκαμ είναι ασφαλές.
Έχουμε ένα εξαιρετικό αστυνομικό τμήμα.
Κάνουν τη δουλειά τους.
Η αδρεναλίνη ανεβαίνει όταν γίνεται φόνος.
Μετά ξεφουντώνει, ο κόσμος κουράζεται.
Ήταν σημαντικό να διατηρήσω την ενέργεια, όχι μόνο για μένα,
αλλά και για την ομάδα μου.
Επικοινωνήσαμε με το νοσοκομείο.
Και έμαθα ότι ο Χαν Παν είχε βγει από το κώμα.
Ήταν η στιγμή που όλα άλλαξαν στην έρευνά μας.
Ήταν η ευκαιρία μας να καταλάβουμε τι συνέβη σε αυτό το σπίτι.
Και θα προερχόταν από έναν άνθρωπο
που είδε τον θάνατο κατάματα και επέζησε.
Ακούγαμε μόνο τους θορύβους από τα μηχανήματα του κυρίου Παν.
Από τα πρώτα πράγματα που παρατήρησα ήταν ότι το δεξί του μάτι ήταν μαυρισμένο
και ότι υπήρχε μια πολύ μικρή κουκκίδα
δίπλα στη μύτη του.
Εκεί τον είχαν πυροβολήσει.
Ο κύριος Παν μάς διηγήθηκε τι συνέβη εκείνη τη νύχτα.
Πήγε νωρίς για ύπνο.
Η γυναίκα του είχε πάει για χορό.
Η Τζένιφερ ήταν στο σπίτι.
Ένας άντρας με όπλο ξύπνησε τον κύριο Παν
και του είπε να σηκωθεί και να κατέβει κάτω.
Είδε τη γυναίκα του στο σαλόνι.
Είχε πάθει υστερία.
Έλεγε ξανά και ξανά "Δεν έχουμε λεφτά.
Δεν έχουμε λεφτά. Θα μας αφήσετε;"
Ένας από τους άντρες της είπε να το βουλώσει.
Με παίρνει ο επιθεωρητής ΜακΝτόναλντ και μου λέει "Κάθεσαι;"
Ο κύριος Παν μού είπε ότι ήταν στον καναπέ και τον χτυπούσαν με πιστόλι.
Η κυρία Παν ήταν καθισμένη σε άλλον καναπέ.
Παρακαλούσε να ζήσει.
Κι ενώ συνέβαιναν αυτά,
η Τζένιφερ κατέβηκε τις σκάλες μαζί με έναν από τους δράστες.
Δεν είχε δεμένα χέρια
και φαινόταν να μιλά φιλικά μαζί του.
- Βοήθεια, σας παρακαλώ! - Ηρεμήστε. Τι συμβαίνει;
Κάποιος μπήκε, άκουσα πυροβολισμούς.
Δεν ξέρω τι συμβαίνει. Είμαι δεμένη πάνω.
Μου κάνεις πλάκα.
Μου είπε να σηκωθώ για να μου δέσει τα χέρια.
Και τότε με άρπαξε και με έσυρε κάτω.
Μετά άκουσα δύο πυροβολισμούς.
Η μαμά μου ούρλιαζε.
Όλα ψέματα.
Με την ησυχία σου.
Με την...
Πλέον ήμουν απολύτως σίγουρος
ότι εμπλεκόταν στον φόνο της μητέρας της και στην απόπειρα κατά του πατέρα της.
Έστειλα αστυνομικούς στο νοσοκομείο αμέσως.
Σε καμία περίπτωση
δεν έπρεπε η Τζένιφερ να μείνει μόνη στο δωμάτιο με τον πατέρα της.
9η ΗΜΕΡΑ
Πήγα να μιλήσω ξανά με τον κύριο Παν για να βεβαιωθώ
ότι δεν υπάρχει κάτι άλλο που ήθελε να μας πει.
Αυτήν τη φορά, έσκυψε και μου είπε
"Χρησιμοποιήστε τις τεχνικές σας.
Χρησιμοποιήστε τις τεχνικές σας για να βρείτε αυτό που έκανε η Τζένιφερ".
14η ΗΜΕΡΑ 3η ΚΑΤΑΘΕΣΗ
Εντάξει. Πέρνα.
2:40 ΜΜ
Κάθισε εδώ.
Ναι.
Κάθισε αν δεν σε πειράζει. Ναι.
Εντάξει.
Η τρίτη κατάθεση της Τζένιφερ είναι άκρως σημαντική.
Λοιπόν, να σε ενημερώσω...
Πλέον δεν παρακολουθούσαμε από οθόνη.
...βιντεοσκοπείται και ηχογραφείται. Εντάξει;
Γίνεται για την προστασία και των δυο μας. Αν κανείς...
Ήμασταν στη διπλανή αίθουσα, κολλημένοι στο τζάμι
και περιμέναμε να δούμε πώς θα εξελιχθεί η κατάθεση.
Δεν χρειάζεται να καταθέσεις αν δεν θέλεις.
Το κατανοείς αυτό;
Θέλω να καταθέσω.
Εντάξει. Περίμενε λιγάκι.
Την είχαμε δει να λέει περίτεχνα ψέματα για να καλύψει τα ίχνη της,
να ψεύδεται σε οικογένεια και φίλους.
Εντάξει, έχουμε κάποιες τεχνικές δυσκολίες.
Θα μεταφέρω τον εξοπλισμό μου στην άλλη αίθουσα.
Εντάξει; Και θα πάμε εκεί. Δίπλα, εντάξει;
Πλέον ήταν αντιμέτωπη με τον Μπιλ Γκετς,
επιθεωρητή εκπαιδευμένο στην αναγνώριση και ανίχνευση ψεμάτων.
Με αυτόν, βρήκε τον δάσκαλό της.
Εντάξει. Πάμε δίπλα, ναι;
Πες μου για το πιάνο. Πότε ξεκίνησες το πιάνο;
Τεσσάρων χρονών.
Ναι, μάθαινα κι εγώ στο δημοτικό. Θυμάμαι ακόμα το "Swans on the Lake".
Σχεδόν μόνο αυτό έμαθα να παίζω.
Λοιπόν, οι γονείς σου.
Ένιωθες ποτέ ότι ήταν δύσκολο να ανταποκριθείς στις προσδοκίες τους;
- Ναι. - Ξέρω πώς νιώθεις.
Ότι ίσως δεν ήσουν τόσο έξυπνη όσο πίστευαν ότι είσαι.
Ναι.
Τι άλλο έκανες για να νομίζουν ότι σπούδαζες;
Όταν ζητούσαν κάτι, φρόντιζα να φτιάξω κάποιο έγγραφο.
Εντάξει. Οπότε, τι είδους έγγραφα...
- Φοιτητικό δάνειο, αναλυτικές βαθμολογίες. - Εντάξει.
Εντάξει. Και πώς τα έφτιαχνες;
Με Photoshop. Εντάξει. Και τα αμφισβήτησαν ποτέ;
- Βασικά, όχι. - Όχι;
Είμαι σίγουρος ότι κάποιες μέρες σχεδίαζες
να τους το πεις, αλλά μετά δεν μπορούσες να το ξεστομίσεις.
Εντάξει.
Λοιπόν...
Αν σ' άφηναν οι γονείς σου, θα ήσουν ακόμα με τον Ντάνιελ;
Αν δεν παρενέβαιναν, τι θα είχε γίνει;
Ίσως ήμασταν ακόμα μαζί. Δεν είμαι σίγουρη.
Έχει προχωρήσει τη ζωή του.
Εντάξει.
Και πώς ένιωσες για αυτό;
Ήταν ο άνθρωπος που γέμιζε το κενό που ένιωθα.
Ένιωσα ότι έχασα ένα κομμάτι μου.
Δεν ήμουν ευτυχισμένη με τη ζωή μου.
Οι φίλοι μου προχωρούσαν τη ζωή τους. Εγώ έμενα στάσιμη.
Έμενα πίσω.
Εντάξει.
Ποιο ήταν το χειρότερο που συνέβη;
Αυτοτραυματίστηκα.
Πρέπει να το αντιμετωπίσουμε βήμα βήμα.
Εντάξει;
4:23 ΜΜ
Ο λόγος που είμαι εδώ σήμερα
είναι πως είμαι ειδικός σε αυτό που αποκαλούμε επαλήθευση της αλήθειας.
Δεν είμαι επιθεωρητής του ανθρωποκτονιών.
Η Τζένιφερ δεν γνώριζε ότι στον Καναδά
οι αστυνομικοί επιτρέπεται να λένε ψέματα.
Εφόσον δεν πλήττουμε την αξιοπιστία της δικαιοσύνης, επιτρέπεται.
Η δουλειά μου άλλωστε είναι να εξετάσω όλα τα στοιχεία της υπόθεσης.
Εντάξει;
Δηλαδή, ψάχνουμε το σπίτι εξονυχιστικά.
- Ξέρεις τι μπορούν να κάνουν οι δορυφόροι; - Όχι.
Έχεις δει εκπομπές για τον πόλεμο στην τηλεόραση,
όπου βλέπεις τον δορυφόρο να ζουμάρει σε κτίρια;
Βασικά, αν κάποιος κινείται κοντά σε ένα σπίτι,
είναι σαν ακτινογραφία, εντάξει;
Βλέπουμε αν τα άτομα είναι στις θέσεις που μας λένε οι μάρτυρες.
Ή αν όχι.
Ο Μπιλ Γκετς ξεκινά μιλώντας για τις δορυφορικές πληροφορίες.
Είναι προφανώς κόλπο,
για να κάνει την Τζένιφερ να καταλάβει ότι όσα λέει δεν ισχύουν
κι ότι πρέπει να πει νέο ψέμα για να καλυφθεί.
Ξέρεις ποιος μπήκε στο σπίτι;
Δεν ξέρω.
Ξέρεις, Τζεν. Δεν υπάρχει αμφιβολία. Εντάξει;
Το θέμα είναι το εξής. Κοίταξέ με.
Ο πατέρας σου δεν έπρεπε να είναι μάρτυρας.
Εκεί στράβωσαν όλα.
Ο πατέρας σου δεν έπρεπε να ζήσει.
Περιέγραψες έναν μαύρο με ράστα.
Δεν υπήρχε μαύρος με ράστα. Εντάξει;
Μας περιέγραψε τον τύπο με τον οποίο ήσουν.
Δεν είναι μαύρος.
- Μα... - Γιατί το είπες αυτό;
- Αυτό θυμάμαι. - Όχι.
Εμπλέκεσαι κι εσύ.
Σωστά;
Τι συνέβη;
Τζεν;
Δεν είχες σκεφτεί τόσο μπροστά, έτσι;
Αυτοί οι τύποι δεν ήρθαν να πάρουν λεφτά.
Ήρθαν να πυροβολήσουν τους γονείς σου.
Και δεν έφτασαν εκεί τυχαία.
Ήταν κανονισμένο.
Αλλά μόλις μπήκαν, δεν μπορούσες να το σταματήσεις, έτσι;
Μπορούσες;
Τζεν;
- Ήθελα να σταματήσει. - Το ξέρω.
Γιατί δεν σταμάτησαν;
Γιατί;
Δεν ξέρω ποιοι ήταν.
Μα το είχατε σχεδιάσει μαζί, σωστά;
Σωστά;
Τζεν;
Λυπάσαι, έτσι δεν είναι;
Ορίστε;
Δεν πειράζει.
Δεν ακουγόταν, έπρεπε να σκύψω.
Δεν σ' ακούω.
Έπρεπε να σκοτώσουν μόνο εμένα.
Έπρεπε να σκοτώσουν εσένα;
Ήθελα να με σκοτώσουν.
Πλέον δεν πίστευα όσα άκουγα.
Γιατί;
Δεν ήθελα να ζω πια.
Ήταν αλήθεια αυτό που έλεγε;
Έπρεπε να σας σκοτώσουν όλους;
Όχι, μόνο εμένα.
Τι πήγε στραβά;
Δεν ξέρω.
Εντάξει. Τι ξέρεις;
Γιατί έπρεπε να σκοτώσουν εσένα;
Επειδή δεν ήθελα να ζω πια.
Γιατί;
Επειδή ήμουν σκέτη απογοήτευση.
Οπότε, τι έγινε τελικά;
Δεν έπρεπε να γίνει έτσι.
Εντάξει, το εκτιμώ αυτό. Πώς έγινε;
Τι τους ζήτησες;
Να έρθουν.
Και να με σκοτώσουν.
Πόσα χρήματα θα έπαιρνε;
Δύο χιλιάδες.
Εντάξει.
Πώς τον λένε; Πώς είναι γνωστός;
Ως Μεγάλος.
Δεν θα εμφανιζόταν μια τυχαία μέρα. Ήξερες ακριβώς πότε θα ερχόταν.
Πώς έγινε αυτό;
Μου έστειλε μήνυμα.
- Ορίστε; - Έστειλε μήνυμα.
Ποια ήταν η συμφωνία;
Σας είπα, 2.000 δολάρια για να με σκοτώσουν.
Μου τηλεφώνησαν για να μπορούν να μπουν.
Εντάξει. Αλλά πως μπήκαν, όμως;
Τι ρώτησαν στο τηλεφώνημα;
Ήταν γραπτό ή ηχητικό μήνυμα;
Μήνυμα. "Πρόσβαση VIP".
Τι σήμαινε;
Ότι μπορούσαν να μπουν.
Όταν γύρισε η μητέρα σου, τι έκανες;
Κατέβηκα και της είπα γεια.
Έκανα ότι ελέγχω την πόρτα.
Πρέπει να ανασηκωθείς, δεν σ' ακούω.
Πώς ήρθες σε επαφή με αυτόν τον Μεγάλο αρχικά;
Ρώτησα έναν φίλο.
Εντάξει. Ποιον;
Δεν τον βρίσκω πια.
Πώς τον λένε;
Χρειαζόμασταν ένταλμα για να ελέγξουμε το κινητό της.
Να μάθουμε με ποιον είχε σχέσεις
και πώς το κατάφερε όλο αυτό.
Τζεν;
Βρήκαμε γρήγορα τα μηνύματά της.
Αμέσως είδαμε ότι είχε λάβει ένα από τον Μεγάλο.
ΘΕΛΩ ΝΑ ΜΟΥ ΠΕΙΣ ΠΟΤΕ ΘΑ ΓΙΝΕΙ.
ΘΑ ΤΟ ΣΚΕΦΤΕΙΣ;
ΤΖΕΝΙΦΕΡ ΣΗΜΕΡΑ ΑΠΟΚΛΕΙΕΤΑΙ. ΕΧΟΥΜΕ ΔΕΙΠΝΟ
Είναι ενδεικτικό.
Αλλά είναι μόνο η αρχή.
Αυτό που έχει ιδιαίτερο ενδιαφέρον είναι τα μηνύματα
που αντάλλαζαν ο Ντάνιελ Γουόνγκ κι η Τζένιφερ.
ΤΖΕΝΙΦΕΡ Μ' ΑΓΑΠΑΣ ΚΑΙ ΘΕΛΕΙΣ ΝΑ ΕΙΜΑΣΤΕ ΜΑΖΙ;
ΝΤΑΝΙΕΛ ΔΕΝ ΕΙΜΑΙ ΣΤΑ ΚΑΛΑ ΜΟΥ ΤΖΕΝ
ΛΥΠΑΜΑΙ
Η Τζένιφερ λέει "Τι εννοείς; Γιατί λυπάσαι;
Θα μου απαντήσεις;"
Ο Ντάνιελ απαντάει "Δεν ξέρω πώς να σ' το πω.
Νιώθω όπως νιώθεις κι εσύ,
αλλά για εκείνη".
Η Τζένιφερ λέει "Νιώθεις για την Κριστίν ό,τι νιώθω για σένα;
Τότε, ακύρωσε αυτό με τον Μεγάλο".
Ο Ντάνιελ λέει "Να το ακυρώσω;
Είπες ότι το θέλεις με ή χωρίς εμένα.
Είπες ότι το θέλεις για σένα".
Και μετά ο Ντάνι νευριάζει μαζί της.
ΝΤΑΝΙΕΛ ΠΑΝΤΑ ΗΜΟΥΝ ΣΤΗΝ ΤΣΙΤΑ ΜΑΖΙ ΣΟΥ
ΕΚΑΝΑ ΤΑ ΠΑΝΤΑ ΚΑΙ ΤΑ ΚΑΝΟΝΙΖΑ ΟΛΑ ΓΙΑ ΣΕΝΑ
ΕΠΙΚΟΙΝΩΝΗΣΕ ΜΕ ΤΟΝ ΜΕΓΑΛΟ
Αυτό ήταν η ταφόπλακα του Ντάνι Γουόνγκ.
ΚΛΗΣΗ - ΜΕΓΑΛΟΣ
Βοήθησε ξεκάθαρα την Τζένιφερ να επικοινωνήσει με τον Μεγάλο.
ΜΕΓΑΛΟΣ ΩΡΑ ΓΙΑ ΔΡΑΣΗ
Αυτές οι πληροφορίες είναι χρυσός.
Πλέον έχουμε έναν από τους συνωμότες.
Πρέπει να τον βρούμε.
Βάλαμε ομάδα να παρακολουθεί τον Ντάνι Γουόνγκ
και ερευνούσαμε τα τηλέφωνα το ένα μετά το άλλο.
Ψάξαμε πολλά και διάφορα τηλέφωνα.
Ήμασταν σε θέση να προσδιορίσουμε ποιοι ήταν οι ύποπτοι.
Ταυτοποιήσαμε τον Έρικ Κάρτι ως ύποπτο,
τον Ντέιβιντ Μιλβάγκαναμ ως ύποπτο,
όπως και τον Μεγάλο, τον Λένφορντ Κρόουφορντ, ως τρίτο ύποπτο.
ΝΤΑΝΙΕΛ ΤΙ ΚΑΝΕΙΣ;
ΤΖΕΝΙΦΕΡ ΠΕΡΙΜΕΝΩ ΝΑ ΠΑΡΕΙ Ο ΜΕΓΑΛΟΣ
ΝΤΑΝΙΕΛ ΕΝΤΑΞΕΙ
ΠΡΟΣΕΧΕ
Ο Λένφορντ ήταν συνεργάτης του Ντάνι.
Διακινούσε κι αυτός ναρκωτικά.
Θα τους συλλαμβάναμε.
Γαμώτο. Λοιπόν, τον ξέρεις τον μικρό;
Ναι.
-Ήρθε η αστυνομία και τον έψαχνε. - Τον πήραν;
Ναι.
Κατηγορείται για συνωμοσία.
Μου κάνεις πλάκα.
Γαμώτο. Δεν ξέρω τι γίνεται, φίλε.
Απίστευτο.
Θα αποκαλυφθούν όλα, εντάξει;
Πρέπει να βρούμε τη λύση, γιατί όλα αυτά δεν ήταν για σένα.
Το ζήτησες μόνο για τους γονείς. Εντάξει;
Αυτό θέλετε να πω;
- Δεν έγινε... - Πες μου τι έγινε.
Πες μου ότι κατέστρωσες σχέδιο για τους γονείς σου.
Μα...
Τα υπόλοιπα θα τα μάθουμε έτσι κι αλλιώς. Εντάξει; Ήδη...
Η ανάκριση διήρκησε πάνω από τρεις ώρες.
Η Τζένιφερ περιέγραφε ότι ήταν πληρωμένη αυτοκτονία που πήγε στραβά.
Οι εγκληματίες δεν είναι πολύ έξυπνοι πάντα,
αλλά δεν σκοτώνουν και το λάθος άτομο.
Μπούρδες. Αυτή τα έστησε όλα.
Δεν είναι ωραίο να έχεις μυστικά, έτσι;
Θα κατέρρεαν όλα.
Τζεν;
Μισό λεπτό.
Αυτή ήταν η στιγμή που, βάσει στοιχείων,
φανερώθηκαν όλα.
Πλέον καταλαβαίναμε τι έγινε εκείνο το βράδυ.
Η Τζένιφερ έλαβε μήνυμα από τον Μεγάλο, "Ώρα για δράση".
Μετά περίμενε να γυρίσει η μαμά της από τον χορό
και κατέβηκε να την καληνυχτίσει.
Μετά πήγε στην πόρτα
και την ξεκλείδωσε.
Άφησε τους γονείς της να γίνουν εύκολη λεία.
Και μετά πήγε πάνω,
όπου συνέχισε να στέλνει μηνύματα στους δράστες.
Μετά πιστεύουμε ότι αναβόσβησε τα φώτα,
δίνοντας σήμα να μπουν στο σπίτι.
Μετά επέστρεψε στο δωμάτιό της και περίμενε να συμβεί.
Φανταστείτε το σοκ, τη φρίκη που βίωσαν η Μπικ κι ο Χαν,
όταν μπήκαν άγνωστοι στο σπίτι.
Μπαμπά;
Καλώ βοήθεια!
Κυρία, με ακούτε;
Εντάξει είμαι! Καλά είμαι!
Είναι σατανικό.
Πιο σατανικό δεν γίνεται.
Λοιπόν.
Θέλω να με ακούσεις προσεκτικά. Εντάξει;
Σε αυτό το στάδιο της έρευνας,
σε συλλαμβάνω για φόνο.
Επίσης, για απόπειρα φόνου και συνωμοσία για φόνο.
Το καταλαβαίνεις;
Πες μου αν κατανοείς τις κατηγορίες.
- Ναι ή όχι. - Ναι.
Ναι, εντάξει.
Έχω καθήκον να σε ενημερώσω ότι έχεις δικαίωμα να παραμείνεις...
Η αστυνομία προχώρησε σε σύλληψη για τη διάρρηξη στο Μάρκαμ.
Εκπληκτική ανατροπή, η κόρη του θύματος κατηγορείται
ότι ενορχήστρωσε το έγκλημα που άφησε τη μητέρα της νεκρή.
Η αστυνομία λέει ότι η κόρη του θύματος, η Τζένιφερ, είναι ο εγκέφαλος
πίσω από τη δολοφονία της Μπικ Χα Παν και τον τραυματισμό του Χουέι Χαν Παν.
Η ΔΙΠΛΗ ΖΩΗ ΤΗΣ ΤΖΕΝΙΦΕΡ ΠΑΝ
Κοιταχτήκαμε με τη γυναίκα μου. Δεν μπορούσαμε να το δεχτούμε.
Υπάρχει κάτι που μου ξέφυγε; Υπήρχε κάτι που δεν είδα;
Ο κόσμος φρίττει με την ιδέα ότι κάποιος
σκότωσε τα άτομα που τον έφεραν στη ζωή.
Θυμήθηκα τη στιγμή που αγκάλιασα την Τζένιφερ στην κηδεία της μητέρας της.
Ήμουν τόσο ειλικρινής μαζί της και τόσο συγκινημένος τότε,
που ένιωσα πως ό,τι είχα πει ήταν ανούσιο.
Ένιωσα προδομένος.
ΑΠΟ ΘΥΜΑ ΚΑΤΗΓΟΡΟΥΜΕΝΗ
Επέστρεψα το επόμενο πρωί και είχα πάθει σοκ.
Πότε... Πώς έγινε αυτό; Πότε; Τι είχε συμβεί;
Την είχα συμπονέσει πραγματικά.
Εντάξει είσαι.
Πώς μπόρεσε να κάνει κάτι τέτοιο;
Μετά τη σύλληψη, βρήκαμε το ημερολόγιό της.
Είχε ενδιαφέρον να διαβάζουμε πώς σκεφτόταν.
Η Τζένιφερ παραπονιόταν ότι οι γονείς της την περιόριζαν,
αλλά επειδή δεν ήθελαν να βγαίνει με έμπορο ναρκωτικών.
Σύμφωνα με την ίδια, ανησυχούσαν ότι θα της κατέστρεφε τη ζωή.
Τα υπόλοιπα αφορούσαν τον Ντάνιελ.
Ζωγράφιζε πεταλούδες και σκυλάκια.
Ήθελε να έχει μια παραμυθένια σχέση με τον Ντάνι.
Αυτός ήταν ο στόχος.
Και θα έκανε ό,τι μπορούσε για να συμβεί αυτό.
Πλέον θεωρούσαμε ότι τα εκατοντάδες μηνύματα,
όλες οι απειλές στον Ντάνιελ Γουόνγκ,
ήταν από την Τζένιφερ.
Η Τζένιφερ επικοινωνούσε μαζί του,
προσπαθώντας να ξαναμπεί στη ζωή του και να απομακρύνει την Κριστίν.
Ήταν υπερβολική συμπεριφορά.
Ακραία συμπεριφορά, επειδή ήθελε να είναι μαζί του.
Για μένα, η Τζένιφερ αναζητούσε αγάπη και επιβεβαίωση.
Πίστευε ότι ο Ντάνιελ ήταν ο μόνος που την καταλάβαινε.
Αν το έχανε αυτό, τι θα της απέμενε;
Καταλαβαίνετε.
Γιατί ο Ντάνιελ θέλησε να εμπλακεί;
Είχε ήδη σχέση με άλλη γυναίκα,
είχε αφήσει την Τζένιφερ.
Υπήρχε οικονομικό όφελος.
Η ασφάλεια, το σπίτι, εκείνη θα είχε όφελος από αυτά.
Η Τζένιφερ θα αποκτούσε μισό εκατομμύριο δολάρια.
Εκεί κάτω.
Ο Ντάνιελ θεώρησε ότι θα επηρέαζε την Τζένιφερ
και θα είχε πρόσβαση στα λεφτά.
Ωραία.
Για να επεκτείνει τις δουλειές του με τα ναρκωτικά.
Όταν το έμαθε ο Χαν Παν, ήρθε το τελεσίγραφο.
"Είπα στην Τζένιφερ να διακόψει τη σχέση της με τον Ντάνι Γουόνγκ.
Αλλιώς, να περιμένει μέχρι να πεθάνω".
Κι όμως, ανακαλύψαμε ότι αυτή δεν ήταν η πρώτη απόπειρα φόνου.
Είχε προσεγγίσει έναν φίλο της, πριν από δέκα μήνες,
για να σκοτώσει τον πατέρα της.
Είχε φτάσει να πληρώσει αυτό το άτομο.
Το σχέδιο προφανώς δεν ευοδώθηκε.
Αλλά δείχνει τις προθέσεις της.
Το ψυχρό και καλά οργανωμένο σχέδιο που έβαλε σε εφαρμογή.
Όχι μία, μα δύο φορές.
Έγινε τέτοιο πράγμα;
Δεν το νομίζω.
Το είχε σχεδιάσει από πριν;
Τότε, να πληρώσει το τίμημα.
Το πιο σπαρακτικό είναι ότι τη νύχτα της ανθρωποκτονίας,
κάποιος ένοπλος σημάδευε την Μπικ.
Η Μπικ είχε γονατίσει.
Τα τελευταία της λόγια ήταν "Μην πειράξετε την κόρη μου".
Ένορκοι στο Τορόντο έκριναν ένοχη γυναίκα
για πληρωμένη δολοφονία των γονιών της.
Η Τζένιφερ Παν καταδικάστηκε για τον φόνο της μητέρας της
και απόπειρα δολοφονίας του πατέρα της.
Αρχικά, δεν αντέδρασε, αλλά καθώς κατάλαβε τι είχε γίνει,
κατέρρευσε κι άρχισε να κλαίει.
Τελικά, επέλεξε τον Ντάνιελ.
Ήταν αποφασισμένη να είναι με τον Ντάνιελ.
Με κάθε κόστος.
Για εκείνη, ήταν μια ιστορία αγάπης που πήγε στραβά.
Ήταν σημαντικό.
Ό,τι κάνουμε είναι σημαντικό.
Και...
Έπρεπε να βγει κάτι καλό απ' όλο αυτό. Και...
Κανείς δεν γυρίζει πίσω, αλλά...
νομίζω ότι αποδώσαμε δικαιοσύνη για την κυρία και τον κύριο Παν.
Η Τζένιφερ Παν, ο Ντάνιελ Γουόνγκ κι οι συγκατηγορούμενοί τους
καταδικάστηκαν σε ισόβια
χωρίς δυνατότητα αποφυλάκισης για 25 χρόνια.
Η κόρη του απαγορεύεται δια βίου να ξαναδεί τον Χαν Παν.
Μετά από έφεση κατά της καταδίκης τους
για τον φόνο της Μπικ Χα Παν,
οι κατηγορούμενοι θα ξαναδικαστούν.
Η Τζένιφερ εξακολουθεί να θεωρείται αθώα.
Υποτιτλισμός: Έφη Μούκα